AIŠKINAMASIS RAŠTAS

DĖL PAREIGINĖS ALGOS KOEFICIENTO molėtų rajono SAVIVALDYBĖS KONTROLIEREI elenai putnienei nustatymo

1. **Parengto tarybos sprendimo projekto tikslai ir uždaviniai:** Sprendimo projektas parengtas vykdant Valstybės tarnybos įstatymo pakeitimo įstatymo Nr. XIV-1985 (toliau – Įstatymas), Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatymo, Lietuvos Respublikos Vyriausybės 2023 m. lapkričio 8 d. nutarimo Nr. 858 „Dėl Valstybės ir savivaldybių institucijų ir įstaigų vertinimo kriterijų įverčių aprašo patvirtinimo“ nuostatas, įsigaliosiančias nuo 2024 m. sausio 1 d.

Savivaldybės kontrolieriaus pareiginė alga nustatoma pagal VTĮ 20 str. 1 d., vadovaujantis Vyriausybės patvirtintais valstybės ir savivaldybių institucijų ir įstaigų vertinimo kriterijų įverčiais atsižvelgiant į įstaigos veiklos pobūdį, jos dydį, santykį su pavaldžiais ir nepavaldžiais subjektais, jos veiklos ir sprendimų galiojimo ribas. Jeigu pareiginė alga nustatoma iš pareigybei nustatyto pareiginės algos koeficientų intervalo, pareiginės algos koeficientą nustato valstybės tarnautoją į pareigas priimantis asmuo. Pagal Įstatymo 10 straipsnio 1 dalies 6 punkto nuostatas savivaldybės kontrolierių į pareigas priima savivaldybės taryba.

Vadovaujantis Valstybės ir savivaldybių institucijų ir įstaigų vertinimo kriterijų įverčių aprašu, patvirtintu Lietuvos Respublikos Vyriausybė 2023 m. lapkričio 8 d. nutarimu Nr. 858, atliktas Molėtų rajono savivaldybės kontrolės ir audito tarnybos įvertinimas pagal Apraše nustatytus kriterijus balais. Surinktų įverčių (balų) suma yra 10 ir patenka į pareiginės algos koeficientų intervalą 1,5–2,5. Įstatymo 20 straipsnio 2 dalis nustato, kad pareiginės algos koeficiento vienetas yra Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatytas pareiginės algos (atlyginimo) bazinis dydis, kuris lygus Valstybės duomenų agentūros paskelbtam 2022 metų vidutiniam mėnesiniam šalies (su individualiomis įmonėmis) darbo užmokesčiui ir yra 1 785,4 euro. Taikant šį nustatytą pareiginės algos bazinį dydį, perskaičiuota pareiginė alga negali būti mažesnė už iki šio perskaičiavimo buvusią pareiginę algą. Pagal Įstatymo 2 straipsnio 10 dalies nuostatas įsigaliojus Įstatymui, valstybės tarnautojų pareiginės algos koeficientai perskaičiuojami valstybės tarnautojo iki šio įstatymo įsigaliojimo gautą pareiginę algą padalijant išLietuvos Respublikos pareiginės algos (atlyginimo) Bazinio dydžio nustatymo ir asignavimų darbo užmokesčiui perskaičiavimo įstatyme nustatyto pareiginės algos (atlyginimo) bazinio dydžio. Gautas koeficientas apvalinamas iki šimtųjų dalių. Įsigaliojus šiam įstatymui, valstybės tarnautojams iki šio įstatymo įsigaliojimo nustatyta pareiginė alga negali būti sumažinta tol, kol jie eina tas pačias pareigas. Savivaldybės kontrolierei 2018 metais nustatytas pareiginės algos koeficientas yra 14,5, priedas už tarnybos Lietuvos valstybei stažą – 29 metai. Pareiginė alga su priedu už tarnybos Lietuvos valstybei stažą šiuo metu sudaro 3 479,13 Eur (neatskaičius mokesčių).

Sprendimo projekto 2 punktu siūloma pripažinti netekusiu galios Molėtų rajono savivaldybės tarybos 2018 m. gruodžio 18 d. sprendimą Nr.B1-315 „Dėl Molėtų rajono savivaldybės administracijos direktoriaus ir savivaldybės kontrolieriaus atlyginimų koeficientų nustatymo“. Šis sprendimas tampa nebeaktualus visa apimtimi, kadangi dėl pakeisto VSĮ normų savivaldybės administracijos direktoriaus atlyginimą nustato savivaldybės meras.

Teikiamas sprendimo projektas, kuriame siūloma Savivaldybės kontrolierei nustatyti pareiginės algos koeficientą –

**2.Siūlomos teisinio reguliavimo nuostatos:** Sprendimu teisinio reguliavimo nuostatos nėra nustatomos.

1. **Laukiami rezultatai:** Bus įgyvendinti teisės aktuose nustatyti reikalavimai.
2. **Lėšų poreikis ir jų šaltiniai:** Savivaldybės biudžeto lėšos.
3. **Kiti sprendimui priimti reikalingi pagrindimai, skaičiavimai ar paaiškinimai:**